Lepiota helveola

Lepiota helveola Agaricaceae familiako onddo espezie bat da. Toxikoa. Sindrome parafaloidianoa.

Sinonimoa: Lepiota pseudohelveola.

 Deskribapena 
Kapela: Oso txikia. 3,5 cm arteko diametrokoa (kapelatik bereiz daitekeen oina). Erdiesferikoa edo laua, irregular samarra, ertz flokosoarekin eta erdian titi batekin. Kapelaren azala ezkatatsua, trinkoagoa erdian, kobre koloreko tonuekin, gorrixkekin edo moreekin.

Orriak: Libreak (lepoko bat uzten dute), itxiak, ugari eta zuriak.

Orri libreak: Oinera hurbiltzen diren orriak, baina ukitzen ez diotenak.

Hanka: Luzea (6 cm artekoa), barnehutsa, zuntzezkoa, erraboilduna, zuri-kobre kolorekoa, ezkata zuriekin eta kobre koloreko ertza dutenak behealdean. Eraztun iheskorra, zuntzezkoa, estua, gutxi garatua. Errezel gabe.

Haragia: Titiaren azpian zuria eta gorritua eta oinaren kanpoaldean, ebakitzean gorrixka bihurtzen da. Irinaren usainekoa. Espora-jalkina zuria.

Etimologia: Lepiota terminoa grezierazko "lepis" "lepidos" hitzetik dator eta "oús eta otós ear" hitzetatik, kapela esan nahi duena. Ezkatadun kapela duen onddoa.

 Toxikotasuna 
Toxikoa.

 Nahasketa arriskua 
Lepiota brunneoincarnata txikien zuri taldekoa da, oso toxikoak. Lepiota josserandii delakoaren antzekoa da (espora handiagoak ditu). Lepiota pseudohelveola espezieak ekologia eta mikroskopia desberdinak ditu. Macrolepiota procera jangarriaren antza ere badu, baina askoz handiagoa da.

 Sasoia eta lekua 
Udazkenean, uda erditik aurrera. Espezie hau ez da ugaria, baina Iberiar penintsula osoan dago.

 Banaketa eremua 
Ameriketako Estatu Batuak, Kanada, Mexiko, Brasil, Kuba, Europa, Turkia, Errusia, Himalaiako eremua, Kanbodia, Kongoko Errepublika Demokratikoa, Hegoafrika.

 Erreferentziak 

 Kanpo estekak 

Kategoria:Lepiota
Kategoria:Kanadako onddoak
Kategoria:Ameriketako Estatu Batuetako onddoak
Kategoria:Mexikoko onddoak
Kategoria:Kubako onddoak
Kategoria:Brasilgo onddoak
Kategoria:Europako onddoak
Kategoria:Turkiako onddoak
Kategoria:Errusiako onddoak
Kategoria:Himalaiako eremuaren onddoak
Kategoria:Kanbodiako onddoak
Kategoria:Kongoko Errepublika Demokratikoko onddoak
Kategoria:Hegoafrikako onddoak